Zajedno sa društvom za zaštitu životinja, sa predstavnicima i odgovornim iz Nacionalnih Parkova Skadarsko jezero, nalazimo se u mjestu Ponari, sa zadatkom da podijelimo hranu nezbrinutim i napuštenim životinjama. Hranu je obezbijedila služba Nacionalnih Parkova Skadarsko jezero, svakako na inicijativu Ministarstva poljoprivrede i ruralnog razvoja koje je pomno pratilo situaciju što se tiče poplava, kako u dijelu zaštićenosti svih gazdinstava na područjima koja su ugrožena, tako i pokretne i nepokretne imovine gazdinstava, što svakako uključuje ove konje. Ovo ističem zato što Ministarstvo poljoprivrede i ruralnog razvoja, odnosno Veterinarska uprava, u čijoj je nadležnosti briga o zdravlju domaćih životinja, pored toga nadležna je i za zaštitu i dobrobit tih istih životinja. U javnosti se provlači da se ovdje radi o divljim životinjama. Apsolutno, ovo su domaći konji koji su sa područja upravo ovih zetskih sela, i nažalost često nismo u mogućnosti da identifikujemo vlasnike tih životinja. Ove životinje su predmet našeg stalnog nadzora tokom cijele godine, svakako u saradnji sa službama zaštite koje prate njihova staništa i njihova kretanja. Svaka promjena kretanja se prijavljuje terenskoj veterinarskoj službi. U prethodnom periodu nije bilo zahtjeva te vrste za intervenisanjem i pružanjem zdravstvene zaštite tih životinja, samo je u jednom momentu prijetila opasnost zbog naglog podizanja vode u ovom području. Međutim, svakodnevno, po nalogu Ministarstva poljoprivrede i ruralnog razvoja, te službe su obilazile staništa. Imali smo informaciju da su se konji u jednom momentu nalazili na tri lokacije, gdje se mjesto Žabljak Crnojevića prepoznavalo kao najugroženije, i službe su po nekoliko puta dnevno obilazile te lokacije. Na našu sreću, došlo je do poboljšanja vremesnkih uslova, tako da je opasnost prestala. Ministarstvo poljoprivrede i ruralnog razvoja je ocijenilo da i dalje treba pratiti situaciju, pomoći u snadbijevanju hranom, kao i obezbijediti sve druge uslove neophodne da rizik po zdravlje tih zivotinja ne bude prisutan. Jutros smo dobili informaciju u saradnji sa službom Nacionalnih parkova Skadarsko jezero a i stanovništva sa ovog područja, da su konji sa Žabljaka prevedeni na obližnje ponarsko brdo. Svjedoci smo da se ove životinje nalaze u jednom finom okruženju gdje je već počela vegetacija, ima dovoljno hrane i svakako, hrana koja je bila određena da se rasporedi, biće dostavljena ovim životinjama za upotrebu.

Podatke koje imamo dobijamo na osnovu izvještaja službi Nacionalnih parkova i mještana, i konačna brojka za koju pretpostavljamo da je tačna je 40 konja. Da bi smo izbjegli situacije sa kojima se suočavamo skoro svake godine u isto vrijeme, imamo određena ograničenja da preduzmemo kaznene mjere protiv držaoca životinja. Sigurno ćemo ove godine učiniti korak naprijed i obilježiti životinje sa ovih područja, da bi smo u svakoj sledećoj godini u doba poplava mogli sa sigurnošću identifikovati koji to vlasnici nedovoljno savjesno brinu o svojim životinjama i dovode ih u opasnost puštanjem bez ikakve brige i nadzora. Preduzimanje ovih mjera radimo svake godine tokom cijele godine i brinemo o životinjama bez obzira na njihovu autehtonost ili specifičnost. Sve životinje bez obzira na rasne karakterisitke su predmet brige Ministarstva poljoprivrede i ruralnog razvoja, prvenstveno Veterinarske uprave i veterinara koji brinu o zdravlju tih životinja.